**Ministru kabineta noteikumu projekta “Grozījumi Ministru kabineta 2018. gada 13. novembra noteikumos Nr. 690 “Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība, un to glabāšanas termiņiem”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Arhīva likuma 4.panta ceturtā daļa un 8.panta otrā daļa, Korupcijas novēršanas un apkarošanas biroja (turpmāk – Birojs) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Arhīva likuma 1. panta 3. punktā noteikts, ka arhīviskā vērtība ir dokumenta informatīvais nozīmīgums vai šā dokumenta pierādījuma vērtība, ko izvērtē šajā likumā noteiktajā kārtībā. Secīgi atbilstoši minētā likuma 8. panta 2. punktam viens no kritērijiem, lai noteiktu dokumenta arhīvisko vērtību, ir, ka dokuments ilgstoši izmantojams institūcijas vai privātpersonas pienākumu un tiesību īstenošanai un aizsardzībai. Personas dienesta gaitu apliecinošos dokumentus, kuriem ir arhīviskā vērtība, deleģēts noteikt Ministru kabinetam. Attiecīgi Ministru kabineta 2018. gada 13. novembra noteikumos Nr. 690 “Noteikumi par personas darba vai dienesta gaitu un izglītību apliecinošiem dokumentiem, kuriem ir arhīviska vērtība, un to glabāšanas termiņiem” (turpmāk – Noteikumi Nr.690), cita starpā, noteikti personas dienesta gaitu apliecinošie dokumenti, kuriem ir arhīviska vērtība, un to glabāšanas termiņi. Atbilstoši Noteikumu Nr.690 4.punktā minētajam dienesta gaitu apliecinoši dokumenti ar arhīvisku vērtību ir par militārā dienesta gaitu, dienestu Iekšlietu ministrijas iestādēs, dienestu Ieslodzījuma vietu pārvaldē, dienestu drošības iestādēs, diplomātiskā un konsulārā dienesta gaitu un dienestu Valsts ieņēmumu dienestā.  Korupcijas novēršanas un apkarošanas biroja likuma 5.panta trešā daļa nosaka, ka Biroja amatpersona ir nodarbināta valsts dienesta attiecībās. Līdz ar to arī dokumenti par dienestu Birojā ir ar arhīvisku vērtību, jo tie ir ilgstoši izmantojami Biroja amatpersonu interešu aizsardzībai visas dzīves laikā un atsevišķos gadījumos arī pēc nāves, un būtu glabājami 75 gadus.  Ņemot vērā minēto, Noteikumi Nr.690 papildināmi ar 4.7. apakšpunktu šādā redakcijā: “4.7. dokumenti par dienestu Korupcijas novēršanas un apkarošanas birojā.”. Vienlaikus papildināms arī Noteikumu Nr. 690 6.1.apakšpunkts, nosakot, ka dokumenti par dienestu Birojā glabājami 75 gadus, un, ja dokumentos ir informācija ar vēsturisku, sabiedrisku, kultūras vai zinātnisku nozīmi, tos glabā pastāvīgi. |
| 3. | Projekta izstrādē iesaistītās institūcijas un publiskas personas kapitālsabiedrības | Birojs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmē Biroja amatpersonas, kuru pienākumu un tiesību īstenošanai un aizsardzībai var tikt izmantoti dokumenti par dienestu Birojā. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību netiek prognozēta. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms noteikumu projekta izsludināšanas Valsts sekretāru sanāksmē Biroja un Valsts kancelejas tīmekļvietnē tika publicēts paziņojums par līdzdalības iespējām.  Izsludinot noteikumu projektu Valsts sekretāru sanāksmē, tiks lūgts sniegt atzinumu Korupcijas novēršanas un apkarošanas biroja Sabiedriski konsultatīvajai padomei. |
| 2. | Sabiedrības līdzdalība projekta izstrādē | Noteikumu projekts 2020. gada 29. janvārī tika publicēts Biroja tīmekļvietnes sadaļā “Tiesību aktu projekti” <https://www.knab.gov.lv/lv/legislations/projects/> un Valsts kancelejas mājas lapā pirms tā iesniegšanas izsludināšanai Valsts sekretāru sanāksmē, nodrošinot iespēju sabiedrības pārstāvjiem izteikt viedokli rakstiski atbilstoši Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1apakšpunktā minētajam**.** |
| 3. | Sabiedrības līdzdalības rezultāti | Sabiedrības līdzdalības ietvaros iebildumi vai priekšlikumi netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Birojs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru.  Noteikumu projekta izpilde neietekmēs institūcijas pieejamos cilvēkresursus. |
| 3. | Cita informācija | Nav |

Iesniedzējs: Ministru prezidents Arturs Krišjānis Kariņš

Korupcijas novēršanas un apkarošanas

biroja priekšnieka vietnieks izmeklēšanas

darbību jautājumos Ineta Cīrule

Bernharde 67797259

liga.bernharde@knab.gov.lv